UBA เปิดฉากโรดโชว์ 1 พ.ย.นี้ โชว์ศักยภาพผู้นำบริหารจัดการน้ำครบวงจร
UBA เตรียมโรดโชว์ 1 พ.ย.นี้ ให้ข้อมูลภาพรวมธุรกิจ กลยุทธ์การเติบโต ในอนาคต ก่อนเข้าเทรดตลาด mai ภายในปีนี้
UBA เตรียมโรดโชว์ 1 พ.ย.นี้ ให้ข้อมูลภาพรวมธุรกิจ กลยุทธ์การเติบโต ในอนาคต ก่อนเข้าเทรดตลาด mai ภายในปีนี้
27 ต.ค. 2565

บริษัท ยูทิลิตี้ บิสิเนส อัลลายแอนซ์ จำกัด (มหาชน) หรือ UBA ผู้นำด้านการให้บริการจัดการน้ำ เดินระบบ และบำรุงรักษาแบบครบวงจร (Integrated Operation and Maintenance หรือ “IOM”) รวมถึงการบริการให้คำปรึกษา ออกแบบ ก่อสร้าง และติดตั้งเครื่องจักรอุปกรณ์ต่างๆ ตามความต้องการของลูกค้า
โดยครอบคลุมการให้บริการใน 3 ผลิตภัณฑ์ ได้แก่ งานระบบบำบัดน้ำเสีย อุโมงค์ระบายน้ำ และระบบน้ำประปา พร้อมนำเสนอข้อมูลภาพรวมธุรกิจ กลยุทธ์การเติบโต ในอนาคต รวมถึงแผนการระดมทุนเข้าจดทะเบียนในตลาดหลักทรัพย์ เอ็ม เอ ไอ (mai) ภายในปีนี้ โดยจะเสนอขายหุ้นสามัญเพิ่มทุนให้แก่ประชาชน (IPO) จำนวน 170 ล้านหุ้น หรือคิดเป็นร้อยละ 28.33 ของจำนวนหุ้นสามัญที่ออกและเรียกชำระแล้วทั้งหมด มูลค่าที่ตราไว้ หุ้นละ 0.50 บาท เตรียมนำเสนอในรูปแบบ Live Road Show ให้กับนักลงทุนและผู้ที่สนใจเข้าร่วมงาน
นำทีมโดย “สมชาติ สังหิตกุล” ประธานเจ้าหน้าที่บริหาร UBA สำหรับผู้สนใจสามารถรับชมทางระบบออนไลน์ได้ที่ Facebook Live : www.facebook.com/uba.news, Join Zoom Meeting :https://us06web.zoom.us/j/83166714282?pwd=TUl1TlZvS0ZCWHBJcjdmeEJ3VWphZz09 และ www.Share2Trade.com ในวันอังคารที่ 1 พ.ย.65 เวลา 13.30 – 14.30 น.